***Tautas velobrauciena ,,TAD kopā ar velo”***

***NOLIKUMS***

1. ***Pasākuma apraksts***

*1.1. Velobraucienu organizē Dobeles novada pašvaldības iestāde Dobeles novada Sporta pārvalde sadarbībā ar Dobeles novada Kultūras pārvaldi.*

*1.2. Velobrauciens tiek organizēts, lai veicinātu iedzīvotāju aktivitāti un saliedētību.*

*1.3. Velobrauciena kopējais garums ir 91,7 km. Maršruts ir sadalīts desmit etapos.*

*1.4. Pārvietošanās ātrums visiem velo dalībniekiem ir 12-15 km/stundā jeb 4-5 minūtēs / 1 km.*

*1.5. Kontaktinformācija +37129766085 Linda Karloviča, Dobeles novada Sporta pārvaldes vadītāja* *sports@dobele.lv* *, Nadīna Čerpaka , Dobeles novada Kultūras pārvaldes vadītāja +371 27865565 , Dobeles pilsētas sporta darba organizators Andris +37126467698*

*1.6. Dalība velobraucienā ir bezmaksas.*

***Aktivitātes galvenais mērķis*** *ir vienoti kopā veikt maršrutu, kas būtu katram dalībniekam atbilstošs. Popularizēt riteņbraukšanu kā aktīvu atpūtas līdzekli Dobeles novada visu paaudžu iedzīvotājiem. Stiprināt draudzīgas attiecības starp novada ļaudīm. Galvenā velobrauciena devīze ir ,, TAD (TĒRVETE, AUCE, DOBELE) kopā ar velo”.*

1. ***Velobrauciena vieta un laiks, etapu garumi, reģistrācija***

***Dalībnieku reģistrācija notiks no 13.05. 2022. - 23.05.2022.***

***PIETEIKŠANĀS KĀRTĪBA.***

*2.1. Iepriekšējā pieteikšanās piezvanot vai nosūtot e- pastu, kurā norāda dalībnieka vārdu, uzvārdu, vecumu, veicamos etapus līdz 23.05.2022.*

*2.2. Anketu aizpildīšana norit no 13.05.-23.05.* ***Līdz 23.05. (ieskaitot)*** *visiem velobrauciena dalībniekiem ir jāaizpilda ANKETA ar apstiprinājumu, ka pilnībā piekrīt velobrauciena noteikumiem. Anketas būs pieejamas Dobeles novada Sporta pārvaldē, Brīvības 17, 4 stāvs* ***409 kab.*** *,* ***414 kab****.*

*2.3. Pirmie* ***15****, kuri piesakās uz distanci* ***91,2 km*** *un aizpilda anketas saņem* ***sublimācijas velo krekliņus ar pasākuma simboliku.*** *Piesakoties jāslēdz* ***līgums****, ka tiks veikta visa velobrauciena distance. Velobrauciena dalībniekiem pašiem jāapzinās savas spējas un veselības stāvoklis veicot velo maršrutu.*

*Pasākuma organizatori var noslēgt pieteikšanos agrāk, ja tiek sasniegts maksimālais dalībnieku skaits.*

*2.4. Velobrauciena starta vietā pulcējās* ***29.maijā pulksten 8.40*** *pie Dobeles sporta halles. STINGRI TIKS IEVĒROTS KATRĀ ETAPĀ IERAŠANĀS UN IZBRAUKŠANAS LAIKS.*

*Dalībnieki var pieteikties uz jebkuru etapu veicot saskaņojumu ar Dobeles novada Sporta pārvaldi. Visi velobrauciena dalībnieki iegūs piemiņas nozīmīti.*

*2.5. \*Etapi*

*2.5.1. Pirmais etapa* ***starts***  *pulksten*  ***9.00*** *Dobele – Īle* ***20km*** *( 1 stunda 20 minūtes).*

*2.5.2. Otrais etaps pulksten* ***10.20*** *Īle – Auce* ***14 km*** *(1 stunda 5 minūtes).*

*Aucē ( ,, ELVIS “ VEIKALA LAUKUMĀ ) no* ***11.25.-11.45. atpūtas pauze. Tiek izsniegtas piemiņas veltes velobrauciena dalībniekiem, kas veica distances etapus līdz Aucei. Ūdens uzpilde. Iespēja pašiem mazākajiem velo braucējiem nopelnīt piemiņas nozīmīti. Tiek aicināti bērni līdz 12 gadiem ar velosipēdiem.***

*2.5.3.**Trešais**etaps pulksten* ***11.45*** *Auce – Bēne* ***13km*** *( 55 minūtes ).*

*2.5.4. Ceturtais etaps pulksten* ***12.40***  *Bēne – Penkule* ***7,6 km*** *( 35 minūtes).*

*2.5.5. Piektais etaps pulksten* ***13.15*** *Penkule - Kroņauce* ***11km*** *( 45 minūtes).*

*2.5.6. Sestais etaps pulksten* ***14.00*** *Kroņauce- Tērvete ( kalns),Tērvetes estrāde* ***5.3 km*** *( 30 minūtes).*

*Tērvetes estrādē no pulksten* ***14.30.-14.50 atpūtas pauze. Tiek izsniegtas piemiņas veltes velobrauciena dalībniekiem, kas veica distances etapus no Auces uz Tērveti. Ūdens uzpilde. Iespēja pašiem mazākajiem velo braucējiem nopelnīt piemiņas nozīmīti. Tiek aicināti bērni līdz 12 gadiem pulcēties Tērvetes estrādē ar velosipēdiem.***

*2.5.7. Septītais etaps pulksten* ***14. 50*** *Tērvete- Kroņauce ( kalns)* ***5,3 km*** *( 30 minūtes).*

*2.5.8. Astotais posms pulksten* ***15. 20*** *Kroņauce – Auri* ***7,4 km*** *( 40 minūtes).*

*2.5.9. Devītais posms pulkste* ***16.00*** *Auri – Dobele ( Ķestermežs līdz velo celiņam)* ***6,1km*** *( 40 minūtes).*

*2.5.10. Desmitais posms pulksten* ***16.40*** *Dobele ( Ķestermežs) – Dobeles pils*

***(2,0*** *km).*

***No 16.50 -17.00 finišs pie Dobeles pils, Brīvības iela 2c, Dobele.***

***3. Dalībnieki un distances***

*3.1. ,,TAD kopā ar velo” var piedalīties ikviens Dobeles novada iedzīvotājs ( arī viesi).Velobraucienā atļauts piedalīties ar jebkuru tehniskā kārtībā esošu velosipēdu! Velobraucienā no 1- 9 etapam drīkst piedalīties bērni* ***vecāki par 12 gadiem . Šie bērni brauc vecāku pavadībā visu izvēlēto maršrutu. Obligātas ir velosipēda vai cita transporta vadītāja apliecība, kas apstiprina iespēju piedalīties velobraucienā.***

*3.2. Bērniem, kas* ***jaunāki par 12 gadiem, braucot ar velosipēdu, galvā jābūt piesprādzētai aizsargķiverei.***

*(Ministru kabineta noteikumi Nr. 279 no 2015.gada 2. jūnija “Ceļu satiksmes noteikumi”, 201. punkts).*

*3.3. Velobrauciens ir sadalīts ir etapos ( skatīt punktu 2.5. un kategorijās). Etapi ir km sadalījums starp apdzīvotām vietām. Kategorijas ir noteiktas distances, kuras ir jāveic dalībniekiem. Var veikt pieteikšanos uz konkrētu etapu vai izvēlēties kategoriju. Tā ir brīva dalībnieka izvēle.*

 *Ir četras distanču \*\* kategorijas. Noteikto kategoriju veicēji saņems speciālas piemiņas veltes. Kategoriju veicējiem tiks izsniegtas dažādu krāsu aproces atbilstoši distancēm. Distanču iedalījums :*

1. ***,,CERIŅU” distances*** *veicēji. Tie, kas veic ne mazāk kā 10 km distanci pēc kārtas.*
2. ***,,Sīkstā KADIĶA” distance.*** *Tie, kas veic ne mazāk kā 30 km distanci pēc kārtas.*
3. ***,,Stiprā OZOLA “distance.*** *Tie, kas veic ne mazāk kā 50 km distanci pēc kārtas.*
4. ***,,TU TO ESI PAVEICIS”!*** *Visa maršruta veikšana 91,2 km Dobele- Auce- Tērvete- Dobele.*

*Reģistrējoties katram dalībniekam jānorāda etapi vai kategorija, kuru veiks.*

*3.4. Pasākuma organizētāji var atteikt dalību pasākumā, ja jau ir sasniegts maksimālais dalībnieku skaits.*

***4. Dalībnieku drošības noteikumi***

*4.1. Velobrauciena dalībniekam ir jābrauc, ievērojot ceļu satiksmes noteikumus. JĀIEVĒRO stingri noteiktais pārvietošanās ātrums.*

*4.2. Visi velo dalībnieki ir pilsoniski un juridiski atbildīgi par nelaimes gadījumiem un materiālajiem zaudējumiem, kas radušies, piedaloties minētajā pasākumā. Distances laikā jāievēro norādījumi, taisnvirziena kustība pa brauktuves labo pusi ( malu), nav atļauts traucēt citus braucējus! Kategoriski aizliegts tuvoties šosejas viduslīnijai. Jāizrāda cieņa pret apkārtējiem velobrauciena un pasākuma dalībniekiem, gājējiem.*

*4.3. Organizatori neatbild par jebkādiem tiešiem, netiešiem, neparedzamiem fiziskiem un materiāliem zaudējumiem, kas var notikt pirms vai pēc šī velobrauciena.*

*4.4. Organizatori nav atbildīgi par iespējamām sadursmēm, kritieniem un citiem nelaimes gadījumiem trasē, kas radušies dalībnieka neuzmanības dēļ.*

*4.5.* ***Katrs velobrauciena dalībnieks, piesakoties braucienam, uzņemas pilnu atbildību par drošību noteikumu un satiksmes noteikumu ievērošanu to apstiprinot.***

*4.6. Velobraucienā drošību nodrošinās Dobeles novada pašvaldības un Valsts policijas dienesti, Zemessardze, kā arī Neatliekamās medicīniskās palīdzības dienests.*

*4.7. Pasākuma organizatori patur tiesības atteikt transportēšanas nodrošināšanu, ja visas transportā paredzētās vietas dalībnieku pārvadāšanai un/vai velosipēdu transportēšanai jau ir aizņemtas.*

*4.8. Velobraucienā būs iespēja saņemt arī tehnisko palīdzību Auces un Tērvetes* ***atpūtas punktos****.*

*4.9. Organizatori nodrošina Auces, Tērvetes punktos ar dzeramo ūdeni. Vajadzības gadījumā arī būs pieejama dzeramā ūdens uzpildes iespēja.*

*4.10****.*** *Pasākumā tiks fotografēts un filmēts. Dalībnieki atļauj izmantot pasākuma laikā iegūtos foto, video un citus materiālus pasākuma atspoguļošanai masu mēdijos, tūrisma nozares prezentmateriālos, mārketinga un reklāmas pasākumos. Visiem dalībniekiem jāiepazīstas ar velobrauciena nolikumu. Tā nezināšana neatbrīvo dalībniekus no personiskās atbildības.*

*4.11. Organizatori patur tiesības, vajadzības gadījumā, veikt izmaiņas nolikumā, pasākuma norisē, laikā, vietā, telpā.*

*\* Etaps – distance no vienas apdzīvotas vietas līdz otrai. \*\* Kategorijas – konkrētas distances apjoma veikums*